“بایراقلاری بایراق ائدن،
اوستونده کی قاندیر”
یئنه اوره ییمیزین جان ائوی “قاراباغ”تورپاقلاریمیزا گؤز تیکن ایشغالچی ائرمنی اوردوسو طرفیندن قانا بویاندی. اینسانلیغا بیگانه (یاد) اولان داشناق حاکیمیتی، سون گونلر ده ده ائده جه یینی یئنه ده ائتدی؛ اؤنجه “آتش کسی” پوزدو، سونرا دا قارداشلاریمیزین قانینی تؤکدو. بیز گونئی آذربایجان، اؤزللیکله “اورمو اؤیرنچی لری” قانا سوسامیش داشناقلارین ایللر بویو تؤرتدیی جیناینلرینی محکوم ائدیب، اینسانلیق آدینا بو فاجعه لره سون قویماق اوچون “یکشنبه” گونو، “ساعات ۱۲:۳۰” دا “اورموبیلیم یوردونون” مرکزی رستورانینین قاباغیندا کدر دولو اورکلریمیزله، باریش مارشینی سسلندیره جه ییک.
بو سس شهیدلریمیزه و تورپاغیمیزا اولان بورجوموزدور.
شهیدلر اؤلمز…..وطن بؤلونمز
azb_Arab azb_Arab azb_Arab azb_Arab azb_Arab